વૃષભ : તા. 20 અને 21ના રોજ ધનલાભનો પ્રબળ યોગ છે. આપ કોઈ માંગલિક કે શુભ કાર્યના આયોજનમાં વ્યસ્ત રહેશો. કોઈ નવીન કાર્યમાં પ્રવૃત બનશો. પરંતુ રાહુ-ચંદ્રના કારણે આપનો દિવસ થોડો સુસ્તમય પસાર થાય. પાડોશી સાથે વાદવિવાદ થવાના યોગો છે. તાત્કાલિક ફાયદો મળવાની લાલચમાં મોટુ આર્થિક નુકસાન થવાના યોગો છે. તા. 22 અને 23 દરમિયાન સમય ખરાબ છે. નાણાકીય બાબતમાં હાથ તંગ રહેશે. કોઈ ત્રીજી વ્યક્તિના કારણે ઘરપરિવારમાં કડવાશ ભર્યું વાતાવરણ રહેશે. પ્રેમપ્રસંગ જાહેર થઇ શકે છે. નોકરીના સ્થળે કોઈ સહકર્મચારી આપની પીઠ પાછળ દાવ રમી શકે છે. કામકાજમાં થયેલી બેદરકારીનું આપને નુકસાન થઇ શકે છે. બોસ કે પછી ઉપરી અધિકારીનો ઠપકો સાંભળવો પડે. તા. 24ને 25ના રોજ મુશ્કેલ પરિસ્થિતિનો આપ સાવધાની પૂર્વક ધૈર્ય સાથે સામનો કરવા સક્ષમ બનશો. આપને મહેનત વધુ કરવી પડશે અને અમુક નિર્ણય સાવધાનીપૂર્વક સમજી વિચારીને લેવા જરૂરી છે. તા. 26ના રોજ આપ પોતાના માટે કે પરિવારજન માટે નવા કપડાની ખરીદી કરશો. આપના માટે કે પરિવાર માટેના ખર્ચનું પ્રમાણ વધુ રહેશે.